**PRORAČUNSKI KORISNIK: INSTITUT ZA MEDICINSKA ISTRAŽIVANJA I MEDICINU RADA**

**RAZDJEL: 080 MINISTARSTVO ZNANOSTI I OBRAZOVANJA**

**RKP: 02959**

**OIB: 30285469659**

**ŠIFRA DJELATNOSTI: 7219**

**IBAN: HR6923600001101214035**

**BILJEŠKE UZ FINANCIJSKE IZVJEŠTAJE ZA RAZDOBLJE I-XII 2024. GODINE**

**IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PR-RAS)**

PRIHODI I RASHODI POSLOVANJA

U razdoblju siječanj-prosinac 2024. godine, Institut za medicinska istraživanja i medicinu rada ostvario je **prihode poslovanja** u iznosu od 12.807.704,50 EUR (6). Prihodi su ostvareni od:

* Pomoći od međunarodnih organizacija te institucija i tijela EU (632) 1.306.260,20 EUR
* Prijenosi između proračunskih korisnika istog proračuna (639) 475.517,15 EUR
* Prihodi od financijske imovine (641) 20.265,86 EUR
* Prihodi po posebnim propisima (652) 2.680,90 EUR
* Prihodi od pruženih usluga (661) 1.929.366,32 EUR
* Donacije izvan općeg proračuna (663) 139.219,99 EUR
* Prihodi iz nadležnog proračuna (671) 8.930.186,17 EUR
* Ostali prihodi (683) 4207,91 EUR

Na računu 6321 – Tekuće pomoći od međunarodnih organizacija evidentirano je 49.631,98 EUR (indeks 64,0). Iznos od 41.856,98 EUR Institutu je doznačio University of California, San Diego za rad na projektu *In Vivo Efficacy of Novel Uncharged Bis-Oximes in OP Poisoning Treatment* koji financira National Institutes of Health (NIH), SAD. Iznos je manji od prošlogodišnjeg jer je prethodne godine zbog dinamike provedbe za navedeni projekt doznačen veći dio ugovorenih sredstava. Ostatak od 7.775,50 EUR doznačen je od European Chemicals Agency (ECHA) za rad na procjeni rizika i prijedlogu ograničenja korištenja pojedinih supstanci.

Na računu 6323 – Tekuće pomoći od institucija i tijela EU evidentiran je iznos od 1.247.628,22 EUR (indeks 203,9). Krajem 2023. godine ugovorena su dva nova projekta iz okvirnog programa EU za istraživanja i inovacije Horizon Europe, a početkom 2024. su doznačene prve rate za rad na projektima. Universidade Nova de Lisboa (UNL) doznačio je Institutu 117.971,88 EUR za rad na projektu *Evamobs*, a European Health and Digital Executive Agency (HADEA) 38.219,00 EUR za rad na projektu *SMF Biocides*. Iz programa Horizon Europe doznačene su i druge rate za projekte: *Antimicrobal Nanostructured Biomaterials for Complex Wound Healine* *NABIHEAL u iznosu od* 82.994,51 EUR i 175.614,24 EUR za rad na projektu *Evidence Driven Indoor Air Quality Improvement: EDIAQI.*

Prihod u iznosu 42.880,81 EUR ostvaren je od Luxembourg Institute for Science and Technology kao treća rata za projekt: *Pharmaceutical Open Innovation Test Bed for Enabling Nano-Pharmaceutical Innovative Products – PHOENIX* iz okvirnog programa za istraživanja i inovacije Horizon 2020. Iz istog programa primljena i završna uplata za projekt *RISKGONE* u iznosu od 9.245,85 EUR.

Iz poziva Horizon Euratom u 2024. ostvaren je prihod u iznosu od 49.925,65 EUR za projekt *PIANOFORTE* .

Na ovom računu evidentirana je i uplata za troškove revizije za projekt REC-IMI u iznosu od 4.621,88 EUR. Tijekom 2024. zaključena su dva ugovora o dodjeli bespovratnih sredstava za projekte financirane iz Mehanizma za oporavak i otpornost: unutar Poziva „Razvojne istraživačke potpore“ odobren je projektni prijedlog *Voksel matični detektor za radiološko oslikavanje punog prostornog kuta (VMDScan)* za koji je Institutu doznačeno 146.859,00 EUR, a unutar Poziva „Podrška transferu tehnologije“ odobren je projektni prijedlog *Dozimetar UV zračenja za praćenje UV indeksa izloženosti radnika i /ili prostora* za koji je Institutu doznačeno 68.311,40 EUR.

Krajem 2024. godine Ministarstvo znanosti, obrazovanja i mladih doznačilo je Institutu iz Mehanizma za oporavak i otpornost iznos od 519.984,00 EUR za financiranje razvojne i izvedbene komponente prema Programskom ugovoru o višegodišnjem financiranju Instituta od čega je 510.984,00 EUR evidentirano na računu 6323, a 9.000,00 EUR na računu 6324.

Na računu 639 u ukupnom iznosu od 475.517,15 EUR (indeks 107,69) evidentirani su prihodi ostvareni od Hrvatske zaklade za znanost za financiranje istraživačkih projekata, plaća doktoranada i odlazne mobilnosti asistenata. Na istom računu evidentirani su prihodi od nadležnog ministarstva za bilateralne projekte i poticaji za prijavu projekata, refundacije rashoda primljene od Fonda za zaštitu okoliša i energetsku učinkovitost i prihod ostvaren od Agronomskog fakulteta Sveučilišta u Zagrebu za projekt *Was2Grow* iz NPOO Poziva „Ciljana znanstvena istraživanja“.

Na računu 6415 evidentirani su prihodi od pozitivnih tečajnih razlika ostvareni zbog tečajnih razlika tijekom 2024. na valuti USD, AUD i CHF u iznosu od 13.731,26. Na istom računu prethodne godine bio je evidentiran iznos od 4.241,82 EUR zbog čega je indeks u odnosu na prethodnu godinu 323,7.

Na računu 6416 – Prihodi od dividendi evidentiran je iznos od 6.517,00 EUR primljen od Središnjeg klirinškog društva za dionice Zagrebačke banke te indeks iznosi 82,8 u odnosu na isto razdoblje prošle godine kada je prihod bio 7.866,95 EUR.

Na računu 6526 - Prihodi po posebnim propisima u iznosu od 2.680,90 EUR (indeks 53,8) evidentirani su prihodi od naknada štete u iznosu od 290,00 EUR, povrat za mirovinsko osiguranje 4,80 EUR i sufinanciranje čajne kuhinje u iznosu od 2.386,10 EUR. Indeks u odnosu na prethodnu godinu iznosi 53,8 jer je prethodne godine na ovom računu bile evidentirane i pomoći zaklade HAZU u iznosu od 1500,00 EUR.

Prihodi od pruženih usluga u iznosu od 1.929.366,32 EUR evidentirani su na računu 6615. U odnosu na prethodnu godinu ostvaren je indeks 126,8. Razlog povećanje prihoda je dinamika naplate prihoda po zaključenim ugovorima sa kupcima.

Tekuće donacije na računu 6631 u izvještajnom razdoblju iznose 139.219,99 EUR (indeks 183,8). Od navedenog iznosa 1.600,00 EUR su donacije trgovačkih društava, a 137.619,99 EUR odnosi se na primljene uplate od trgovačkog društva za rad na projektu JAMINNO za koji je u srpnju 2024. primljena posljednja uplata nakon završetka provedbe projekta.

Na računu 671 evidentirani su prihodi iz nadležnog proračuna za financiranje redovne djelatnosti Instituta u iznosu od 8.930.186,17 EUR (indeks 149,8). Prihodi za financiranje rashoda poslovanja na računu 6711 veći od prošlogodišnjih zbog zaključivanja Programskog ugovora o višegodišnjem financiranju Instituta i povećanja mase plaća nakon donošenja Uredbe o nazivima radnih mjesta, uvjetima za raspored i koeficijentima za obračun plaće u javnim službama. Sredstva nacionalnog sufinanciranja za projekte financirane iz europskih fondova na računu 6712 (indeks 393,7) odnose se na doznake iz državnog proračuna za dovršetak konstrukcijske obnove sjeverne zgrade Instituta.

Ostali prihodi u iznosu od 4.207,91 EUR evidentirani na računu 683 odnose se na refundacija rashoda iz prethodnih godina temeljem usklade putem aplikacije SNU u iznosu od 2.513,33 EUR, ostali prihodi u iznosu od 2,08 EUR i sufinanciranje čajne kuhinje u iznosu od 1.692,50 EUR.

**Rashodi poslovanja** (3) u obračunskom razdoblju iznose 8.674.783,91 EUR, a čine ih:

* Rashodi za zaposlene (31) 6.548.794,12 EUR
* Materijalni rashodi (32) 2.040.591,40 EUR
* Financijski rashodi (34) 17.088,96 EUR
* Pomoći dane unutar općeg proračuna (36) 46.052,13 EUR
* Naknade građanima i kućanstvima (37) 21.573,77 EUR
* Ostali rashodi (38) 683,53 EUR

Rashodi za zaposlene na računu 31 veći su od prošlogodišnjih (indeks 121,6) zbog povećanja mase plaća temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama.

Na računu 3211 rashodi za službena putovanja evidentirano je u obračunskom razdoblju 293.407,18 EUR (indeks 143,4), što je rezultat povećanog broja službenih putovanja nakon normaliziranja epidemiološke situacije u odnosu na prethodne godine te planiranih službenih putovanja u sklopu ugovorenih projekata. Iz istog razloga povećani su i rashodi za stručno usavršavanje zaposlenika na računima 3213 (indeks 115,9) i 3214 (indeks 124,8).

Materijal i dijelovi za tekuće i investicijsko održavanje na računu 3224 (indeks 64,8) i sitni inventar i auto gume (indeks 83,2) na računu 3225 manji su od prošlogodišnjih jer je tijekom 2023 radi preseljenja u novu zgradu nabavljan dodatni potrošni materijal, alat i pribor.

Rashodi za službenu, radnu i zaštitnu odjeća i obuća na računu 3227 manji su od prošlogodišnjih (indeks 68,5) jer je prethodne godine nabavljena veća količina zaštitne opreme za potrebe terenskog rada.

Usluge promidžbe i informiranja na računu 3233 u 2024. manje su od prošlogodišnjih (indeks 54,2) jer je tijekom 2023. organizirano nekoliko mini simpozija i nabavljena je veća količina promidžbenih materijala.

Zakupnine i najamnine na računu 3235 veće su od prošlogodišnjih (indeks 115,4) jer je tijekom 2024. godine zbog stupanja na snagu Zakona o kibernetičkoj sigurnosti sa Sveučilišnim računskim centrom ugovorena usluga udomljavanja opreme u podatkovne centre SRCA, i nabavljen je veći broj licenci za daljinski pristup.

Zdravstvene i veterinarske usluge evidentirane na računu 3636 manje su od iznosa iz prethodne godine (indeks 56,6) jer je tijekom 2023. plaćen veći broj laboratorijskih analiza koje su bile predviđene ugovorenim istraživačkim projektima.

Iznos rashoda za intelektualne i osobne usluge evidentiran na računu 3237 u iznosu od 101.606,70 EUR veći je od prošlogodišnjih (indeks 137,2) zbog toga jer su u 2024. godini plaćene usluge pripreme projektnog prijedloga Citizen Science i usluge savjetovanja u gradnji.

Računalne usluge na računu 3238 veće su od prošlogodišnjih (indeks 137,1) zbog plaćanja usluge nadogradnje računovodstvenog programa za potrebe mjesečnog izvještavanja o trošenju sredstava.

Troškovi reprezentacije na računu 3293 manji su od prošlogodišnjih (indeks 67,6) jer je 2023. organiziran veći broj prigodnih skupova i radnih sastanaka, što prethodnih godina nije bilo moguće zbog pandemije. Osim toga početkom 2023. održana je nanobiotehnološka konferencija sa domjenkom povodom završetka projekta SENDER.

Članarine i norme na računu 3294 veće se od prošlogodišnjih (indeks 189,9) zbog izvršene uplate za više međulaboratorijskih usporedbi tijekom 2024.

Negativne tečajne razlike i razlike zbog primjene valutne klauzule na računu 3432 iznose 5.192,81 (indeks 63,3) i manje su u odnosu na prošlu godinu.

Zatezne kamate na računu 3433 u iznosu od 6.307,85 EUR (indeks 118,9) odnose se na plaćene kamate temeljem pravomoćnih presuda u sudskim sporovima sa zaposlenicima.

Na računu 3693 – Tekući prijenosi između proračunskih korisnika istog proračuna temeljem prijenosa EU sredstava evidentiran je iznos od 46.052,13 EUR koji se odnosi na prijenos EU sredstava partnerima na projektu *Partnership for European Research in Radiation Protection and Detection of Ionising Radiation: towards a safer use and improved protection of the environment and human health” PIANOFORTE.*

Na kraju obračunskog razdoblja višak prihoda poslovanja (X001) iznosi 4.132.920,59 EUR.

PRIHODI I RASHODI OD NEFINANCIJSKE IMOVINE

**Prihodi** od prodaje nefinancijske imovine (7) iznose 2.798,64 EUR, a ostvareni su prodajom stanova na kojima postoji stanarsko pravo (račun 7211) u iznosu od 0,14 EUR i službenog automobila (račun7231) u iznosu od 2.798,50 EUR. U odnosu na prošlu godinu indeks je 5.483,2 jer se od prodaje stanova na kojima je postojalo stanarsko pravo ostvaruje zanemariv prihod a u prethodnoj godini nije bilo prodaje automobila.

**Rashodi** za nabavu nefinancijske imovine (4) u obračunskom razdoblju iznose 2.556.820,73 EUR.

Na računu 4221 – uredska oprema i namještaj iznos je manji nego prethodne godine (indeks 7,1) jer je tijekom 2023. nabavljen preostali uredski i laboratorijski namještaj predviđen projektom *Istraživačko-edukacijski centar za zdravstvenu i medicinsku ekologiju i zaštitu od zračenja* – *Rekonstrukcija i dogradnja Instituta za medicinska istraživanja i medicinu rada u Zagrebu.*

Na računu 4222 – komunikacijska oprema je prethodne godine bio evidentiran veći iznos jer je nabavljen sustav za kontrolu pristupa u novoj zgradi. U 2024. godini evidentirani iznos je 10.424,47 EUR (indeks 66,4)

Na računu 4223 - oprema za održavanje i zaštitu je indeks u odnosu na prethodnu godinu 29,4 jer su 2023. godine u okviru Projekta *Istraživačko-edukacijski centar za zdravstvenu i medicinsku ekologiju i zaštitu od zračenja* – *Rekonstrukcija i dogradnja Instituta za medicinska istraživanja i medicinu rada u Zagrebu* nabavljeni digestori u dijelu zgrade koji je bio u rekonstrukciji.

Na računu 4224 iznos je veći od prošlogodišnjeg (indeks 121,9) jer je tijekom 2024. godine nabavljena laboratorijska oprema za potrebe istraživačkih projekata koji se financiraju iz Programskog ugovora zaključenog krajem 2023. godine sa Ministarstvom znanosti i obrazovanja.

 Na računu 4225 instrumenti, uređaji i strojevi u 2023. godini je bila evidentirana donacija nefinancijske imovine - automatske monitoring stanice za aerosole u iznosu od 88.360,00 EUR. Zbog čega indeks u odnosu na prethodnu godinu iznosi 67,2.

Rashodi za dodatna ulaganja na građevinskim objektima (45) iznosili su u izvještajnom razdoblju 2.063.248,41 EUR (indeks 140,6). Ovi rashodi vezani su uz provedbu projekta *Konstrukcijska obnova sjeverne zgrade Instituta za medicinska istraživanja i medicinu rada* koji je započeo u svibnju 2023.

Na kraju obračunskog razdoblja manjak prihoda od nefinancijske imovine (Y002) iznosi 2.554.022,09 EUR.

Ukupni višak prihoda u obračunskom razdoblju (X004) iznosi 1.578.898,50 EUR..

PRIMICI I IZDACI

U izvještajnom razdoblju nije bilo evidentirano primitaka (8) ni izdataka (5) od financijske imovine. Na računu 92213 evidentiran je manjak prihoda od financijske imovine - preneseni u iznosu od 5.851,75 EUR koji se odnosi na ispravak knjiženja iz 2023. godine (povrat jamstva).

Na računu 9221-9222 je u 2024. godini iskazano 2,00 EUR manje od iskazanog na X006 iz prethodne godine. Razlog je ispravak početnog stanja sa 01.01.2024. jer je kod ulazne fakture br. 2008 iz 2023. godine ostala otvorena stavka u navedenom iznosu, što nije bilo evidentirano.

Višak prihoda i primitaka u obračunskom razdoblju (X005) iznosi 1.578.898,50 EUR, a sa prenesenim viškom prihoda iznos prihoda i primitaka raspoloživ u sljedećem razdoblju (X006) iznosi 3.169.791,89 EUR.

**BILANCA (Obrazac BIL)**

**Ukupna imovina** iskazana u bilanci (B001) iznosi 35.465.536,50 EUR, što odgovara iskazanim obvezama i vlastitim izvorima (B003).

**Nefinancijska imovina** Instituta na dan 31.12.2024. iznosi 32.004.495.68 EUR ( 002), a sastoji se od:

1. neproizvedene dugotrajne imovine - zemljište (01) u vrijednosti 1.293.068,55 EUR
2. proizvedene dugotrajne imovine (02) u vrijednosti od 30.711.427,13 EUR

**Financijska imovina** Instituta (1) iznosi 3.461.040,82 EUR, a sastoji se od:

1. Novca u banci i blagajni (11) u iznosu od 2.884.137,61 EUR
2. Depozita, jamčevnih pologa i potraživanja za više plaćene poreze, bolovanja i predujmove (12) u iznosu od 115.115,85 EUR. Na ovoj grupi računa (121) iskazana su potraživanja za depozit kod Komercijalne banke sa pripadajućim kamatama u iznosu od 109.846,94 EUR. Zbog blokade računa Komercijalne banke, žiro račun je zatvoren, a sredstva su oročena po Ugovoru broj: 83260-1-99. Nad Komercijalnom bankom otvoren je stečajni postupak koji još nije okončan. Potraživanja od zaposlenih, potraživanja za više plaćene poreze i doprinose i potraživanja od HZZO-a za naknade bolovanja evidentirani su na računima 123-129 u ukupnom iznosu 5.268,91 EUR.
3. Dionica i udjela u glavnici (15) u ukupnom iznosu od 134.391,62 EUR. Iznos evidentiran na skupini računa 15 odnosi se na uplaćeni temeljni kapital za osnivanje trgovačkog društva *Medicina rada instituta za medicinska istraživanja i medicinu rada* u iznosu od 2.654,46 EUR (1521), udio u glavnici kod HTP Matija Gubec Donja Stubica u vrijednosti od 6.052,16 EUR (1541-159) koje je Institutu dodijelio Hrvatski fond za privatizaciju i udio u glavnici u osnivačkim fondovima Zagrebačke banke u iznosu tržišne vrijednosti od 125.685,00 EUR (1531). Potraživanja za prihode poslovanja (166-169) iznose 325.478,52 EUR a čine ih potraživanja od kupaca za pružene usluge.

**Ukupne obveze** (2) na kraju proračunske godine iznose 109.663,87 EUR a odnose se na obveze za rashode poslovanja:

1. Obveze prema dobavljačima potrošnog materijala, davateljima usluga i za financijske rashode (232 i 234) 31.382,81 EUR.
2. Ostale tekuće obveze (239) u ukupnom iznosu od 78.281,06 EUR, koje čine obveze za PDV po obračunu, obveze za jamčevine i obveze za naknade bolovanja na teret HZZO.

**Vlastiti izvori** Instituta (9) iznose 35.355.872,63 EUR. Sastoje se od izvora iz proračuna (9111) u iznosu od 31.687.239,49 EUR, vlastitih izvora (razlika 9112 i 912) u iznosu od 236.865,19 EUR, obračunatih prihoda poslovanja-potraživanja od kupaca (96) u iznosu od 261.976,06 EUR te viška prihoda poslovanja (92211) u iznosu od 3.175.643,64 EUR i manjka prihoda od financijske imovine (92223) iznosu od 5.851,75 EUR.

OBVEZNE BILJEŠKE UZ BILANCU - IZVANBILANČNI ZAPISI

Ukupan iznos potencijalnih obveza po osnovi sudskih sporova u tijeku na dan 31.12.2024. iznosi 39.532,56 EUR za 4 sudska spora. Vrste sporova u tijeku:

* Sudski sporovi sa zaposlenicima zbog isplate razlike plaće i dodatka za posebne uvjete rada – ukupno 3 spora, ukupni utuženi iznos bez kamata i troškova postupka iznosi 36.376,51 EUR
* Sudski spor radi naknade štete zbog naleta divljači na području znanstvenoistraživačkog poligona „Šumbar – ukupno 1 spor procijenjene vrijednosti utuženog iznosa 3.156,05 EUR.

Ukupan iznos izdanih instrumenata osiguranja plaćanja na dan 31.12.2024. godine iznosi 227.625,39 EUR. Izdano je ukupno 18 jamstava od čega 5 garancija kao jamstvo za uredno ispunjenje ugovora, 1 zadužnica poslovnoj banci kao osiguranje naplate po garancijama, 6 zadužnica kao jamstvo za uredno ispunjenje ugovora i 6 bjanko zadužnica kao jamstvo za uredno ispunjenje ugovora.

Ukupan iznos primljenih jamstava na dan 31.12.2024. iznosi 262.277,56 EUR. Primljeno je ukupno 7 garancija, od čega 3 kao jamstvo za uredno ispunjenje ugovora, 2 kao jamstvo za otklanjanje nedostataka i 2 kao jamstvo za ozbiljnost ponude.

Institut ima evidentiranu tuđu imovinu dobivenu na korištenje koja se sastoji od jednog terenskog vozila i pokretnog laboratorija – terenskog vozila sa mjernom opremom. Sadašnja vrijednost evidentirane tuđe imovine je 0,00 EUR.

**IZVJEŠTAJ O RASHODIMA PO FUNKCIJSKOJ KLASIFIKACIJI (Obrazac RAS funkcijski)**

Prema Odluci o Nacionalnoj klasifikaciji djelatnosti 2007. - NKD 2007., Institut je razvrstan u djelatnost *Ostalo istraživanje i eksperimentalni razvoj u prirodnim, tehničkim i tehnološkim znanostima* (šifra djelatnosti 7219). U obrascu RAS funkcijski ukupni rashodi iskazani su na šifri 075 - istraživanje i razvoj zdravstva. Iskazani iznos (11.231.604,64 EUR) odgovara zbroju šifri 3 i 4 obrasca PR-RAS, odnosno zbroju rashoda poslovanja i rashoda za nabavu nefinancijske imovine.

**PROMJENE U VRIJEDNOSTI I OBUJMU IMOVINE I OBVEZA (Obrazac P-VRIO)**

U 2024. godini evidentirano je smanjenje vrijednosti dugotrajne imovine u iznosu od 172.303,09 EUR. Smanjenje vrijednosti proizvedene dugotrajne imovine (P003) u iznosu od 172.303,09 EUR izvršeno je temeljem Odluke o isknjiženju nefinancijske imovine. Isknjiženje je napravljeno zbog građevinskih radova na konstrukcijskoj obnovi sjeverne zgrade Instituta.

**IZVJEŠTAJ O OBVEZAMA (Obrazac Obveze)**

Početno stanje obveza na dan 01.01.2024. (V001) iznosilo je 328.150,07 EUR. U izvještajnom razdoblju stvorene su obveze (V002) u ukupnom iznosu od 11.800.276,44 EUR a podmireno je 12.018.762,64 EUR (V004).

Stanje obveza na dan 31.12.2024. (V006) iznosilo je 109.663,87 EUR. Od je dospjelo 6,46 EUR (V007) a nedospjele obveze iskazane na V009 iznosile su 109.657,41 EUR. Dospjele obveze podmirene su početkom 2025.

Zagreb, 31.01.2025.

Ravnateljica Instituta:

Prof.dr.sc. Ana Lucić Vrdoljak, dipl.ing.med.biokem.